cyanic-selkie/wikianc huggingface dataset:
Κλάρα Τσέτκιν
Από το SPD στο KPD
Στις 21 Ιανουαρίου του 1923, λίγο μετά την έναρξη της κατοχής του Ρουρ από Γαλλικά και Βελγικά στρατεύματα, επειδή η Γερμανία δεν εκπλήρωνε τις υποχρεώσεις τις για πολεμικές αποζημιώσεις σύμφωνα με τις διατάξεις της Συνθήκης των Βερσαλλιών του 1919, η Τσέτκιν, σε ένα άρθρο με τον τίτλο Για την Πατρίδα, επιτέθηκε στην μεγαλοαστική τάξη για την "προδοσία" της η οποία ήταν υπεύθυνη για την κρίση και την επιδείνωση της κατάστασης στη Δημοκρατία της Βαϊμάρης, λόγω του υπερπληθωρισμού και των αποζημιώσεων. "Για την απελευθέρωση της γερμανικής Πατρίδας", καλούσε υπέρ της ανατροπής της κυβέρνησης του Βίλχελμ Κούνο και το σχηματισμό μιας εργατικής κυβέρνησης. Αυτός το εθνικιστικό ύφος, για το οποίο η Τσέτκιν κατηγορήθηκε από μερικά μέλη του κόμματος ότι επιδίωκε την ανατροπή των αστικών κομμάτων με εθνικά συνθήματα, διορθώθηκε δύο μέρες αργότερα το κόμμα. Με το Σύνθημα "Χτυπάμε τον  Πουανκαρέ στο Ρουρ και τον Κούνο στο Σπρέε", το KPD καλούσε υπέρ της αλληλεγγύης των προλετάριων σε Γερμανία και Γαλλία, επιβεβαιώνοντας έτσι το διεθνιστικό προσανατολισμό του κόμματος.
Τον Ιούνιο του 1923 προκάλεσε αίσθηση στη συνεδρίαση της Εκτελεστικής Επιτροπής της Κομιντέρν στη Μόσχα, με τις θέσεις της για την ταξική φύση του φασισμού, που το προηγούμενο έτος είχε καταλάβει την εξουσία στην Ιταλία. Αντιτάχθηκε κατηγορηματικά στην επικρατούσα σε πολλούς Μαρξιστές άποψη ότι η δικτατορία του Μουσολίνι έπρεπε να κατανοηθεί απλά ως αστική Τρομοκρατία και φοβική αντίδραση των καπιταλιστών απέναντι στην απειλή της Οκτωβριανής Επανάστασης. Στην πραγματικότητα, ο φασισμός είχε ...
"[...] μια άλλη ρίζα. Είναι η στασιμότητα, η αργή μετάβαση της παγκόσμιας επανάστασης εξαιτίας της προδοσίας των ρεφορμιστών ηγετών του εργατικού κινήματος. Μεγάλο μέρος των προλεταριοποιημένων και των απειλούμενων με προλεταριοποίηση μικροαστικών και μεσοαστικών τάξεων, των δημοσίων υπαλλήλων και των αστών διανοουμένων είχε αντικαταστήσει την ψυχολογία του πολέμου με μια κάποια συμπάθεια για τον ρεφορμιστικό σοσιαλισμό. Ήλπιζαν για ρεφορμιστικό σοσιαλισμό παγκόσμια χάρη στη "Δημοκρατία". Αυτές οι προσδοκίες διαψεύστηκαν πικρά. [...] Έτσι, δεν έχασαν μόνο την πίστη προς τους ρεφορμιστές ηγέτες αλλά προς τον ίδιο το σοσιαλισμό."
„Μπροστά σε αυτή την επιτακτική ιστορική αναγκαιότητα, όλοι οι λόγοι που μας αναστέλλουν και μας διαιρούν, όπως πολιτικές, συνδικαλιστικές, θρησκευτικές και ιδεολογικές απόψεις, πρέπει να κατέχουν υποδεέστερη θέση.“ –
Εναρκτήρια ομιλία ως Πρόεδρος του Ράιχσταγκ τον Αύγουστο του 1932
Νέα εξορία και θάνατος
Μετά την κατάληψη της εξουσίας από τον Αδόλφο Χίτλερ και τον αποκλεισμό των Κομμουνιστών από το Ράιχσταγκ, εξαιτίας της πυρπόλησης του Ράιχσταγκ το  1933, πήγε ξανά, για τελευταία φορά στη ζωή της, στην εξορία  στη Σοβιετική Ένωση, όπου ήδη από το 1924 έως το 1929 είχε τον κύριο τόπο κατοικίας της. Σύμφωνα με τη Μαίρη Ρις, αντιπρόσωπο του KPD στο Ράιχσταγκ, η οποία την επισκέφτηκε με δυσκολία, ήταν ήδη πολιτικά απομονωμένη. Πέθανε λίγο αργότερα στις 20 Ιουνίου 1933, σε ηλικία σχεδόν 76 χρονών. Οι στάχτες της θάφτηκαν στη νεκρόπολη στο Κρεμλίνο στη Μόσχα. Ο Στάλιν μετέφερε ο ίδιος το δοχείο με τις στάχτες για την κηδεία.
Διακρίσεις
Η Κλάρα Τσέτκιν  διακρίθηκε το 1927 με το Τάγμα της Κόκκινης Σημαίας, και το 1932 με το Τάγμα του Λένιν.
Η Τσέτκιν ήταν μία από τις ιστορικές ηγέτιδες της προπαγάνδας του Ενιαίου Σοσιαλιστικού Κόμματος Γερμανίας, ιδιαίτερα για το ρόλο της ως υπέρμαχη των δικαιωμάτων των γυναικών και ως σύμμαχος της Σοβιετικής Ένωσης.
Δευτερεύουσα βιβλιογραφία
Βιογραφίες Δοκίμια, άρθρα και πηγές
Εξωτερικοί σύνδεσμοι
Κατηγορία:Γερμανοί πολιτικοί Κατηγορία:Μαρξιστές θεωρητικοί Κατηγορία:Γερμανοί επαναστάτες Κατηγορία:Φεμινισμός πρώτου κύματος Κατηγορία:Πολιτικοί της Δημοκρατίας της Βαϊμάρης Κατηγορία:Γερμανοί φεμινιστές
Κωνσταντίνος Νέγρης
Ο Κωνσταντίνος Νέγρης (1804 - 1880) υπήρξε αγωνιστής της Ελληνικής επανάστασης του 1821 και Έλληνας φυσικομαθηματικός καθηγητής πανεπιστημίου του 19ου αιώνα.
Βιογραφικά στοιχεία
Γεννήθηκε στην Κωνσταντινούπολη το 1804. Πατέρας του ήταν ο Ιωάννης Νέγρης, ο τρίτος γιος του πατριάρχη της οικογένειας Νέγρη, του Θεόδωρου Νέγρη. Ολοκλήρωσε τη βασική του εκπαίδευση στη Χίο από τον Νεόφυτο Βάμβα. Με την έναρξη της Ελληνικής επανάστασης το 1821 αιχμαλωτίστηκε από τους Τούρκους και σώθηκε στην Κωνσταντινούπολη. Από εκεί μετακόμισε στην Ελλάδα και πήρε μέρος στις μάχες.
Σπούδασε στο Γαλλικό Λύκειο (Lycée de France) στη Γαλλία υπό την προστασία του Αλέξανδρου Μαυροκορδάτου. Συνέχισε τις σπουδές του στην Πολυτεχνική Σχολή και και στο Πανεπιστήμιο του Παρισιού.
Ήταν από τους πρώτους τακτικούς καθηγητές του Καποδιστριακού Πανεπιστημίου στην Αθήνα, και ήταν ο πρώτος καθηγητής που άρχισε να διδάσκει φυσικομαθηματικά στο Πανεπιστήμιο. Δίδαξε Γεωμετρία, Αριθμητική, Άλγεβρα και Τριγωνομετρία. Διορίστηκε με το διάταγμα της 22ας Απριλίου 1837 Περί συστάσεως του Πανεπιστημίου.
Απαλλάχτηκε για πολιτικούς λόγους το 1843 και ξαναδιορίστηκε μετά από μερικούς μήνες. Έπαψε να διδάσκει το 1845.
Παιδιά του ήταν ο Φωκίων Νέγρης (Κωνσταντινούπολη, 31 Μαρτίου 1846 - 15 Ιανουαρίου 1928) και ο Θεόδωρος Νέγρης (Αθήνα, 22 Ιουνίου 1836 - 30 Ιουνίου 1888).
Απεβίωσε τον Ιούλιο του 1880 στην Αθήνα. Στη διαθήκη του όρισε ετήσια δωρεά σεβαστού ποσού για το πτωχοκομείο Αθηνών.
Πηγές
Κατηγορία:Καθηγητές Εθνικού και Καποδιστριακού πανεπιστημίου Αθηνών Κατηγορία:Αγωνιστές του 1821 Κωνσταντινος
Return to the Apocalyptic City
Return to the Apocalyptic City είναι ο τίτλος του ΕΡ του αμερικάνικου thrash metal συγκροτήματος Testament, το οποίο κυκλοφόρησε σε μορφή δίσκου βινυλίου, CD και κασέτας, τον Απρίλιο του 1993 μέσω της δισκογραφικής εταιρείας "Megaforce".
Το ΕΡ περιελάμβανε τέσσερα κομμάτια ηχογραφημένα ζωντανά στο Palladium του Λος Άντζελες κατά την περιοδεία για την προώθηση του άλμπουμ "The Ritual", το "Reign of Terror" ηχογραφημένο το 1988 και μία σινγκλ έκδοση της μπαλάντας "Return to Serenity".
Τραγούδια του δίσκου
1. Over the Wall (live) (Souza, Peterson, Skolnick, Christian) - 5:29
2. So Many Lies (live) (Billy, Peterson, James, Skolnick) - 6:13
3. The Haunting (live) (Souza, Peterson, Skolnick, Christian) - 4:28
4. Disciples of the Watch (live) (Billy, Peterson, Skolnick) - 4:38
6. Return to Serenity (radio edit) (Billy, James, Peterson) - 4:32
Τα μέλη των Testament
Οι μουσικοί οι οποίοι ηχογράφησαν το "Return to the Apocalyptic City" είναι οι εξής:
Πηγές
Κατηγορία:Δισκογραφία των Testament Κατηγορία:Άλμπουμ του 1993
Ένας ιδανικός σύζυγος
Ένας Ιδανικός Σύζυγος είναι θεατρικό έργο σε τέσσερις πράξεις του Όσκαρ Ουάιλντ που παρουσιάστηκε για πρώτη φορά στο θέατρο Χάιμαρκετ του Λονδίνου το 1895. Ήταν μία από τις μεγάλες επιτυχίες του συγγραφέα, με 124 παραστάσεις.
Το έργο περιστρέφεται γύρω από πολιτικές ίντριγκες, εκβιασμούς, πολιτική διαφθορά και αγγίζει θέματα της δημόσιας και ιδιωτικής τιμής αλλά αναφέρεται και στον γάμο και τον έρωτα στην υψηλή κοινωνία του Λονδίνου του 19ου αιώνα.
Έχει αναβιώσει σε πολλές θεατρικές παραγωγές και διασκευάστηκε αρκετές φορές για τον κινηματογράφο, το ραδιόφωνο και την τηλεόραση.
Υπόθεση
Το έργο διαδραματίζεται στο Λονδίνο στις αρχές του αιώνα μέσα σε 24 ώρες.
Ο σερ Ρόμπερτ Τσίλτερν είναι ένας νέος και πολύ αξιόλογος πολιτικός, υφυπουργός της κυβέρνησης και «ιδανικός σύζυγος» σύμφωνα με τη σύζυγό του λαίδη Τσίλτερν. Ο αδιάφθορος πολιτικός κρύβει ένα σκοτεινό μυστικό από το παρελθόν στη συνείδησή του: στην αρχή της καριέρας του δημιούργησε τη βάση της περιουσίας του πουλώντας ένα κρατικό μυστικό σε έναν Αυστριακό ευγενή και, από φόβο μήπως χάσει τον έρωτα της συζύγου του, αυστηρών ηθικών αρχών, πάντα σιωπούσε για εκείνη την ανέντιμη πράξη.
Το έργο αρχίζει με μια δεξίωση στο σπίτι των Τσίλτερν στην πλούσια συνοικία Μέιφερ του Λονδίνου, όπου εμφανίζεται ξαφνικά η ανυπόληπτη κυρία Σέβελι, παλιά συμμαθήτρια της λαίδης Τσίλτερν, που επέστρεψε από τη Βιέννη και αρχίζει να εκβιάζει τον σερ Ρόμπερτ: του προτείνει να εισηγηθεί θετικά στη Βουλή των Λόρδων ένα κατασκευαστικό έργο - απάτη που θα της επέτρεπε μεγάλη κερδοσκοπία, έργο στο οποίο ο σερ Ρόμπερτ είχε δημόσια εκφράσει την αντίθεσή του. Διαφορετικά, τον απειλεί με σκάνδαλο, θα δημοσιοποιήσει μια επιστολή του σερ Ρόμπερτ στον Αυστριακό ευγενή, που ήταν πρώην εραστή της, που αποδεικνύει το έγκλημά του. Όλα αυτά απειλούν να καταστρέψουν την πολιτική του καριέρα και τον έγγαμο βίο του και ο σερ Ρόμπερτ υποτάσσεται στις απαιτήσεις της.
Όταν η ηθικά άκαμπτη σύζυγός του ενημερώνεται για την αλλαγή γνώμης του άνδρα της σχετικά με το έργο, αγνοώντας τόσο το παρελθόν του συζύγου της όσο και τον εκβιασμό, τον πείθει να αρνηθεί την υπόσχεσή του στην κυρία Σέβελι.
Η κυρία Σέβελι τον επισκέφθηκε για να του πει ότι θα του παραδώσει το ενοχοποιητικό γράμμα αν δεχθεί να την παντρευτεί και να την αποκαταστήσει στην κοινωνία. Ο λόρδος Γκόρινγκ απορρίπτει με βδελυγμία την πρότασή της, βγαίνει από την απάθεια και αδιαφορία που ένοιωθε για τα πάντα και προσπαθεί να σώσει τον φίλο του. Έτσι, δείχνει στην κυρία Σέβελι μια καρφίτσα-βραχιόλι που βρήκε στο σπίτι του σερ Ρόμπερτ το βράδυ της δεξίωσης. Η κυρία Σέβελι την αναγνωρίζει για δική της, οπότε ο λόρδος Γκόρινγκ την κλειδώνει στο χέρι της με μυστική κλειδαριά και την κατηγορεί για κλοπή, καθώς αυτή η καρφίτσα ήταν το γαμήλιο δώρο του ίδιου σε μια ξαδέρφη του, από την οποία προφανώς την έκλεψε η κυρία Σέβελι.
Μ' αυτόν τον τρόπο ο Γκόρινγκ ανταλλάσσει τη σιωπή του για την κλοπή με το ενοχοποιητικό γράμμα. Η κυρία Σέβελι, έξαλλη, στέλνει στη συνέχεια για εκδίκηση στον σερ Ρόμπερτ το σημείωμα της συζύγου του στον λόρδο Γκόρινγκ, ελπίζοντας ότι οι εκφράσεις της θα μπορούσαν να παρερμηνευτούν (σε χρειάζομαι, σε εμπιστεύομαι, έρχομαι σε σένα) και να τον πληγώσουν. Αλλά καθώς το σημείωμα δεν έχει όνομα παραλήπτη, ο σερ Ρόμπερτ υποθέτει ότι προορίζεται γι' αυτόν και το διαβάζει με συγκίνηση πιστεύοντας ότι η γυναίκα του ήθελε να τον παρηγορήσει εκείνη την οδυνηρή στιγμή με αυτές τις εκφράσεις και της είναι ευγνώμων - ο σερ Ρόμπερτ δεν γνωρίζει τι έχει συμβεί αλλά δεν υπέκυψε στον εκβιασμό, μόλις έχει εκφωνήσει τον λόγο του στη Βουλή απορρίπτοντας την πρόταση για το έργο και ήδη θεωρεί τον εαυτό του στα πρόθυρα της καταστροφής.
Ο σερ Ρόμπερτ σκέφτεται να εγκαταλείψει την πολιτική ζωή, αλλά, καθώς όλα έχουν τακτοποιηθεί, τελικά πείθεται να συνεχίσει και αποδέχεται μια πιο υψηλή θέση στην κυβέρνηση.
Όταν ο λόρδος Γκόρινγκ ζητά επίσημα σε γάμο την αδερφή του σερ Ρόμπερτ, ο τελευταίος αρνείται καθώς πιστεύει ότι ο φίλος του έχει ακόμη σχέσεις με την κυρία Σέβελι. Η λαίδη Τσίλτερν αναγκάζεται να εξηγήσει τα γεγονότα της προηγούμενης νύχτας και το αληθινό περιεχόμενο της επιστολής. Έτσι ο σερ Ρόμπερτ υποχωρεί και η αδερφή του παντρεύεται τον λόρδο Γκόρινγκ, που αποδείχθηκε πιστός και ειλικρινής φίλος.
Μεταφράσεις στα ελληνικά
Μερικές από τις μεταφράσεις στα ελληνικά, πάντα με τον τίτλο Ένας Ιδανικός Σύζυγος:
Εξωτερικές συνδέσεις
Κατηγορία:Όσκαρ Ουάιλντ
Τιτουλάριος
Ο τιτουλάριος ή παλιότερα «ό ἐπί ψιλῷ ὀνόματι» (αγγικά: titular, γαλλικά: titulaire) είναι αυτός που έχει μόνο τον τίτλο, έχει τίτλο χωρίς ενεργό αντικείμενο ή τίτλο από τον οποίο δεν απορρέει ουσιαστική εξουσία. Τον συναντάμε σε τίτλους ευγενείας και εκκλησιαστικούς. Η χρήση του όρου στους εκκλησιαστικούς τίτλους έχει την έννοια του «επίτιμου», δηλαδή έχει δοθεί ο τίτλος σαν επιβράβευση. Για παράδειγμα το Οικουμενικό Πατριαρχείο στις επισκοπές (π.χ. στη Μικρά Ασία) που δεν έχουν πια χριστιανούς, ονομάζει τιτουλάριο επίσκοπο, όπως οι μητροπολίτες Διοκλείας και Ιεραπόλεως και οι αρχιεπίσκοποι Ασπένδου και Τελμησσού. Στους τίτλους ευγενείας είναι κληρονομικός (από διαδοχή).
Ο Σκαρλάτος Δ. Βυζάντιος, στο Γαλλοελληνικό λεξικό τον αντίστοιχο γαλλικό όρο titulaire, τον μεταφράζει στα ελληνικά ως, «ὁ ἒχων μόνον τόν τίτλον, ἐπί ψιλῷ ὀνόματι, τιτουλάριος». Ο όρος «τιτουλάριος» έχει λατινική προέλευση, ενώ ο όρος «ψιλός» αρχαιοελληνική και εκτός των άλλων σημαίνει «γυμνός από κάτι, ακάλυπτος γενικότερα, στερημένος από κάτι, δίχως κάτι που συνηθίζεται να συνοδεύει, σκέτος»
Σήμερα τέτοιους τίτλους φέρουν μονάρχες για εδάφη που κάποτε ήταν υπό την ηγεμονία τους. Για παράδειγμα, ο σημερινός βασιλιάς της Ισπανίας Φίλιππος ΣΤ΄ φέρει τον τίτλο «(τιτουλάριος) αρχιδούκας των Αθηνών και των Νέων Πατρών». Από το 1311, που οι Καταλανοί κυρίευσαν το δουκάτο των Αθηνών, ο βασιλιάς της Ισπανίας απέκτησε τον τίτλο του αρχιδούκα των Αθηνών. Όμως το 1388 ο Φλωρεντίνος Νέριο Α΄ Ατσαγιόλι κατέλαβε την Αθήνα και έδιωξε του Καταλανούς, έτσι ο βασιλιάς της Ισπανίας έγινε τιτουλάριος αρχιδούκας των Αθηνών.
Δείτε επίσης
Κατηγορία:Τίτλοι
Μπαλίκ
Το Μπαλίκ (балык) είναι τα αλατισμένα και αποξηραμένα μαλακά μέρη του ψαριού, που συνήθως προέρχονται από μεγάλα πολύτιμα είδη: οξυρρυγχίδες (π. χ., οξύρρυγχος) ή σολομοειδή (σολομός). Η λέξη σημαίνει "ψάρι" σε Τουρκικές γλώσσες (γράφεται balık στα τουρκικά).
Ιστορία
Με την πάροδο του χρόνου, ο όρος εφαρμόζεται σε καπνιστά ψάρια αυτού του είδους, και μπορεί κανείς να δει, π. χ., "κρύο καπνιστό χούτσο μπαλίκ." Ως περιέργεια, πρόσφατα, μια σειρά από προϊόντα κρύου καπνισμένου κρέατος εμφανίστηκαν με το όνομα "μπαλίκ" στη Ρωσία. Παραδοσιακά, το μπαλίκ οξύρρυγχου θεωρείται το πιο λεπτό και τρυφερό, το οποίο αναζητείται και επαινείται από τους καλοφαγάδες. Την ίδια στιγμή, η τρυφερή σάρκα του οξύρρυγχου είναι πιο επιρρεπή στην ανάπτυξη των βακτήριων Clostridium botulinum.
Καλοκαίρι Ελευθερίας
Το Καλοκαίρι Ελευθερίας (Freedom Summer) ήταν μια καμπάνια στις ΗΠΑ κατά τη διάρκεια του καλοκαιριού του 1964 σε μια προσπάθεια για την εγγραφή σε εκλογικούς καταλόγους των νοτίων πολιτειών όσων περισσότερων Αφροαμερικανών ψηφοφόρων.Πάνω από 1000 εθελοντές από οργανώσεις όπως το Κονγκρέσο για Φυλετική Ισότητα και η Συντονιστική Επιτροπή Φοιτητών κατα της Βίας έσπευσαν προς βοήθεια.Το πρόγραμμα στόχευε στο Μισσισσιπί, όπου ο Αφροαμερικανικός πληθυσμός ξεπερνούσε το 45% ,αλλά μονο το 5% ψήφιζε.Έτσι καταλογογράφησε κι άλλους 1600 μαύρους.Το πρόγραμμα επίσης ίδρυσε θερινά σχολεία στο Μισσισσιπί σε μια προσπάθεια να αντιδράσει στο εκπαιδευτικό σύστημα της πολιτείας που βασιζόταν στην ανισότητα.
Ωστόσο, γρήγορα η καμπάνια έγινε στόχος βίαιων αντιδράσεων. Στις 21 Ιουνίου, οι Μίκι Σβέρνερ και Άντριου Γκούντμαν , δύο λευκοί Νεοϋορκέζοι, και ο Τζέιμς Τσάνει ,ένας μαύρος κάτοικος του Μισσισσιπί ,απήχθησαν και δολοφονήθηκαν. Το γεγονός προκάλεσε τον φόβο στην τοπική μαύρη κοινότητα πως θα πέσουν θύματα βίας αν εγγραφούν στους εκλογικούς καταλόγους.
Μοναδιαία βηματική συνάρτηση
right|thumb|350px|Γραφική παράσταση της μοναδιαίας βηματικής συνάρτησης.
right|thumb|350px|Γραφική παράσταση της μοναδιαίας βηματικής συνάρτησης με τον συμμετρικό ορισμό στο σημείο μηδέν.
Στα μαθηματικά, η μοναδιαία βηματική συνάρτηση (ή συνάρτηση μοναδιαίου βήματος ή συνάρτηση Χέβισαϊντ) είναι η πραγματική συνάρτηση H που ορίζεται ως εξής Με άλλα λόγια η συνάρτηση επιστρέφει την τιμή 0 για αρνητικούς αριθμούς και 1 για θετικούς ή το μηδέν.
Η συνάρτηση παίρνει το όνομά της από τον Όλιβερ Χέβισαϊντ και βρίσκει εφαρμογές σε πολλούς τομείς των μαθηματικών όπως οι διαφορετικές εξισώσεις, η επεξεργασία σήματος και η θεωρία πιθανοτήτων.
Ορισμοί
Πιο γενικά, ορίζεται για κάθε c \in \R,
Καμιά φορά, για λόγους συμμετρίας η συνάρτηση ορίζεται ως Με αυτόν τον ορισμό, η H ικανοποιεί, όπου είναι η συνάρτηση προσήμου.
Παραπομπές
Κατηγορία:Μαθηματικές συναρτήσεις
Εθνόσημο των Μπαχαμών
thumb|Το εθνόσημο των Μπαχαμών Το εθνόσημο των νησιών Μπαχάμες περιέχει έναν θυρεό με τα εθνικά σύμβολα της χώρας, τον οποίο βαστούν έναν τετράπτουρο (είδος ψαριού) και ένα πουλί φλαμίνγκο.
Στην κορυφή του θυρεού βρίσκεται ένα κοχύλι που συμβολίζει τη θαλασσινή ζωή. Αυτό ακουμπάει σε μια περικεφαλαία. Κάτω από αυτήν βρίσκεται ο κύριος θυρεός, με σπουδαιότερο σύμβολο ένα πλοίο (φαίνεται να συμβολίζει το πλοίο Σάντα Μαρία του Κολόμβου). Το πλοίο πλέει κάτω από τον ήλιο.
Τα ζώα που στηρίζουν το θυρεό είναι τα εθνικά ζώα της νησιωτικής χώρας και στο κάτω μέρος βρίσκεται το εθνικό ρητό του κράτους. Η γεωγραφία των νησιών υποδηλώνεται από τα ζώα και το πού βρίσκονται στο έμβλημα: το φλαμίνγκο σε γήινο έδαφος και το ψάρι στη θάλασσα.
Τα ζωηρά χρώματα δείχνουν την ελπίδα για ένα λαμπρό μέλλον για τα νησιά. Λέγεται επίσης ότι το εθνόσημο έχει έντονα χρώματα για να ελκύει την προσοχή των τουριστών.
Νησιωτικά εμβλήματα
Εκτός από το εθνικό εθνόσημο, υπάρχουν και 18 θυρεοί για τα νησιά της χώρας. Παραχωρήθηκαν το 1973, για να παρουσιαστούν στους εορτασμούς για την ανεξαρτησία και απηχούν την πολιτιστική κληρονομιά του καθενός νησιού.
Εξωτερικοί σύνδεσμοι
Μπαχάμες Κατηγορία:Εθνικά σύμβολα των Μπαχαμών
Χρονική λογική διαστημάτων
Η Χρονική λογική διαστημάτων (Interval temporal logic) ή λογική διαστημάτων (interval logic) είναι μια χρονική λογική για την αναπαράσταση προτασιακών και πρωτοβάθμιων λογικών συλλογισμών σχετικών με περιόδους του χρόνου, που μπορεί να χειριστεί ακολουθιακή και παράλληλη σύνθεση. Αντί να χειρίζονται άπειρες ακολουθίες καταστάσεων, οι χρονικές λογικές διαστημάτων χειρίζονται πεπερασμένες ακολουθίες.
Οι χρονικές λογικές διαστημάτων βρήκαν εφαρμογές στην επιστήμη των υπολογιστών, την τεχνητή νοημοσύνη και τη γλωσσολογία. Οι πρωτοβάθμιες χρονικές λογικές διαστημάτων αναπτύχθηκαν αρχικά τη δεκαετία του 1980 για την προδιαγραφή και την επαλήθευση πρωτοκόλλων υλοποιημένων σε υλικό. Η Χρονική λογική διαστημάτων (Interval Temporal Logic ή ITL) είναι μια ειδική μορφή χρονικής λογικής, που δημιουργήθηκε αρχικά από τον Μπεν Μοσκόβσκι για τη διατριβή του στο Πανεπιστήμιο του Στάνφορντ. Είναι χρήσιμη για την τυπική περιγραφή υλικού και λογισμικού για συστήματα βασισμένα σε υπολογιστές. Υπάρχουν εργαλεία που υποβοηθούν αυτήν τη διαδικασία. Το Tempura παρέχει ένα εκτελέσιμο πλαίσιο για ITL. Σημαντικό θέμα κατά το σχεδιασμό της ITL αποτέλεσε η δυνατότητα σύνθεσης (compositionality).
Εξωτερικοί σύνδεσμοι
Κατηγορία:Τυπικές μέθοδοι Κατηγορία:Χρονική λογική
Λούκα Βιλντόζα
Ο Λούκα Βιλντόζα (Κίλμες, 11 Αυγούστου 1995) είναι Αργεντινός επαγγελματίας διεθνής καλαθοσφαιριστής. Με ύψος 1.91 μ. αγωνίζεται ως πόιντ γκαρντ και σούτινγκ γκαρντ για τον Παναθηναϊκό.
Κίλμες (2012–2017)
Ο Βιλντόζα ξεκίνησε την καριέρα του με την ομάδα της πόλης που γεννήθηκε, την Κίλμες του Πρωταθλήματος Αργεντινής, τη σεζόν 2011-12. Στη συνέχεια έπαιξε στην δεύτερη κατηγορία με την Κίλμες, τη σεζόν 2012–13. Από το 2013 μέχρι το 2017 συνέχισε με την ομάδα στην κορυφαία λίγκα Αργεντινής, αν και την σεζόν 2016-17, ήταν δανεικός από την Μπασκόνια.
Μπασκόνια (2016–2021)
μικρογραφία|Ο Βιλντόζα με τη φανέλα της Μπασκόνια|αριστερά|261x261εσ
Το 2016, ο Βιλντόζα υπέγραψε τετραετές συμβόλαιο με την Μπασκόνια του Πρωταθλήματος Ισπανίας. Ωστόσο, η Μπασκόνια τον έδωσε δανεικό πίσω στην Κίλμες για τη σεζόν 2016-17, όπου είχε μέσο όρο 16.9 πόντους και 3.9 ασίστ ανά παιχνίδι. Επανήλθε στην Μπασκόνια τη σεζόν 2017–18 και έκανε ντεμπούτο στην Ευρωλίγκα. Σε 24 παιχνίδια της διοργάνωσης, είχε μέσο όρο 4.5 πόντους, 2 ασίστ και 1.3 ριμπάουντ ανά παιχνίδι. Στο ισπανικό πρωτάθλημα, εμφανίστηκε σε 25 αγώνες και είχε 5.9 πόντους μέσο όρο ενώ σούταρε 50% εντός πεδίας και 40,4% από το τρίποντο. Η Μπασκόνια έφτασε στους τελικούς των Playoffs της ACB εκείνη τη σεζόν και έχασε τον τίτλο από τη Ρεάλ Μαδρίτης με 3-1. Τη σεζόν 2018–19, ο ρόλος του Βιλντόζα στην ομάδα αυξήθηκε, όπως και τα στατιστικά του, καθώς είχε μέσο όρο 9.1 πόντους και 3.8 ασίστ σε 34 παιχνίδια της Ευρωλίγκα. Τον Μάρτιο του 2019, υπέγραψε επέκταση συμβολαίου με την Μπασκόνια για να παραμείνει μέχρι το τέλος της σεζόν 2023-24. Στο Πρωτάθλημα Ισπανίας, αγωνίστηκε σε 32 αγώνες, έχοντας κατά μέσο όρο 9.3 πόντους ανά αγώνα. Στους προημιτελικούς του ισπανικού πρωταθλήματος, η Μπασκόνια έχασε με 2–0 από τη Σαραγόσα. Στις 30 Ιουνίου 2020, κατέκτησε το πρωτάθλημα Ισπανίας με την Μπασκόνια και αναδείχτηκε MVP των τελικών. Τη σεζόν 2020-21, έπαιξε σε 32 παιχνίδια στην Ευρωλίγκα με 10.3 πόντους, 2 ριμπάουντ, 3.5 ασίστ και 1.6 κλεψίματα σε 25:10.
Μιλγουόκι Μπακς (2022)
Στις 6 Μαΐου 2021, ο Βιλντόζα υπέγραψε με τους Νιου Γιορκ Νικς, αλλά έμεινε ελεύθερος στις 3 Οκτωβρίου αφού έπαιξε δύο αγώνες ΝΒΑ Summer League του 2021. Στις 5 Οκτωβρίου, ανακοίνωσε ότι είχε υποβληθεί σε χειρουργική επέμβαση στο δεξί του πόδι.
Στις 6 Απριλίου 2022, υπέγραψε με τους Μιλγουόκι Μπακς διετές συμβόλαιο. Στις 22 Απριλίου 2022, ο Βιλντόζα έκανε το ντεμπούτο του στο ΝΒΑ στον τρίτο αγώνα μιας σειράς πλέι οφ του πρώτου γύρου εναντίον των Σικάγο Μπουλς. Αποχώρησε κατά τη διάρκεια του τέταρτου δεκαλέπτου στο 8:02. Έκανε ένα σουτ τριών πόντων, πήρε ένα ριμπάουντ, έδωσε δύο ασίστ και έκανε δύο κλεψίματα, καθώς οι Μπακς κέρδισαν με 111-81. Στις 5 Ιουλίου, αποχώρησε από τους Μπακς. Στις 9 Ιουλίου, οι Μπακς τον υπέγραψαν ξανά με δεκαήμερο συμβόλαιο.
Ερυθρός Αστέρας (2022–2023)
Στις 14 Οκτωβρίου 2022, υπέγραψε διετές συμβόλαιο με τον Ερυθρό Αστέρα Βελιγραδίου της Αδριατικής Λίγκα και της Ευρωλίγκα. Στο τέλος του μήνα, πήρε το βραβείο του MVP για τον Οκτώβριο στην Αδριατική Λίγκα. Τον Δεκέμβριο του 2022, αναδείχτηκε MVP του μήνα για την Ευρωλίγκα αφού είχε 15.8 πόντους, 4.7 ασίστ, 2.2 κλεψίματα μέσο όρο. Στις 18 Φεβρουαρίου 2023, κατέκτησε το Κύπελλο Σερβίας, αφού ο Ερυθρός Αστέρας νίκησε στον τελικό με 96-79 τη Μέγκα Μπάσκετ. Στις 11 Ιουνίου 2023, κατέκτησε το Πρωτάθλημα Σερβίας κόντρα στην FMP με 2-0 νίκες. Με τη φανέλα του Ερυθρού Αστέρα πραγματοποίησε πολύ καλή σεζόν (2022-23) έχοντας 9.5 πόντους, 1.6 ριμπάουντ, 3.8 ασίστ και 1.4 κλεψίματα, σε 19′ συμμετοχής και 28 παιχνίδια στην Αδριατική Λίγκα και 12.6 πόντους, 2.5 ριμπάουντ, 3.9 ασίστ και 1.4 κλεψίματα σε 24′ συμμετοχής και 29 παιχνίδια στην Ευρωλίγκα.
Παναθηναϊκός (2023–σήμερα)
Στις 26 Ιουνίου 2023, ανακοινώθηκε η συμφωνία του με τον Παναθηναϊκό για τα επόμενα τρία χρόνια.
Εθνική ομάδα
Ο Βιλντόζα ήταν μέλος των νεανικών εθνικών ομάδων της Αργεντινής. Έπαιξε με την εθνική ομάδα νέων στο Παγκόσμιο Κύπελλο Under-17 της FIBA 2012.
Το 2019, ήταν μέλος της ομάδας που κέρδισε το χρυσό μετάλλιο στους Παναμερικανικούς Αγώνες στη Λίμα. Ο Βιλντόζα συμπεριλήφθηκε στην αποστολή της Αργεντινής για το Παγκόσμιο Κύπελλο Μπάσκετ 2019 στην Κίνα και πήρε το ασημένιο μετάλλιο, αφού η Αργεντινή ηττήθηκε στον τελικό από την Ισπανία 95-75.
Παραπομπές
<references group="" responsive="1">
Εξωτερικοί σύνδεσμοι
Κατηγορία:Αργεντινοί καλαθοσφαιριστές Κατηγορία:Ιταλοί καλαθοσφαιριστές Κατηγορία:Σούτινγκ γκαρντ Κατηγορία:Πόιντ γκαρντ Κατηγορία:Καλαθοσφαιριστές Σάσκι Μπασκόνια Κατηγορία:Καλαθοσφαιριστές Μιλγουόκι Μπακς Κατηγορία:Καλαθοσφαιριστές Ερυθρού Αστέρα Βελιγραδίου Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές αργεντίνικων συλλόγων Κατηγορία:Καλαθοσφαιριστές Πρωταθλήματος Αργεντινής Κατηγορία:Καλαθοσφαιριστές Αδριατικής Λίγκας Κατηγορία:Καλαθοσφαιριστές σερβικών συλλόγων Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές Παγκοσμίου Κυπέλλου 2019 Κατηγορία:Καλαθοσφαιριστές στους Θερινούς Ολυμπιακούς Αγώνες 2020
Κέιλιν Λούκας
Κολλεγιακή καριέρα
Ο Κέιλιν Λούκας εισήχθη το 2007 στο Πανεπιστήμιο "Μίτσιγκαν Στέιτ", με τη μπασκετική ομάδα του οποίου (Μίτσιγκαν Στέιτ Σπάρτανς) αγωνίστηκε στο Κολλεγιακό Πρωτάθλημα.
Αποφοίτησε από το Πανεπιστήμιο του Μίτσιγκαν το 2011, σε ηλικία 22 ετών.
Επαγγελματική καριέρα
Ο Κέιλιν Λούκας συμμετείχε στα Ντραφτς του ΝΒΑ το 2011, χωρίς ωστόσο να καταφέρει να διακριθεί.
10 Ιουνίου
9 Ιουνίου | 10 Ιουνίου | 11 Ιουνίου
Κέιλιν Λούκας
Επαγγελματική καριέρα
Τον Ιούλιο του 2011 ταξίδεψε στην Ελλάδα για λογαριασμό του Ολυμπιακού Πειραιώς, με τον οποίο υπέγραψε το πρώτο επαγγελματικό συμβόλαιο της καριέρας του. Στους "ερυθρόλευκους" ωστόσο δεν κατάφερε να διακριθεί, με αποτέλεσμα να μείνει ελεύθερος από την ομάδα λίγους μήνες μετά την υπογραφή του συμβολαίου του.
10 Ιουνίου
Η 10η Ιουνίου είναι η 161η ημέρα του έτους κατά το Γρηγοριανό ημερολόγιο (162η σε δίσεκτα έτη). Υπολείπονται 204 ημέρες.
Κέιλιν Λούκας
Επαγγελματική καριέρα
Τον Ιανουάριο του 2012, ο Λούκας υπέγραψε εξάμηνο συμβόλαιο συνεργασίας με την τουρκική Μπάνβιτ, το οποίο και ανανέωσε το καλοκαίρι του ίδιου έτους.
Στις 27 Σεπτεμβρίου του 2013, ο Λούκας υπέγραψε συμβόλαιο συνεργασίας με τους Σικάγο Μπουλς, από τους οποίους ωστόσο έμεινε ελεύθερος λίγες μέρες αργότερα.
Το Νοέμβριο του 2013 επέστρεψε στην Αμερική και μετεγγράφη στην Αϊόβα Ένερτζι, στην οποία παραμένει μέχρι και σήμερα.
Πηγές
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Μέμφις Γκρίζλις Κατηγορία:Καλαθοσφαιριστές Ήρι ΜπέιΧωκς Κατηγορία:Καλαθοσφαιριστές Αϊόβα Ένερτζι Κατηγορία:Καλαθοσφαιριστές τουρκικών συλλόγων Κατηγορία:Πόιντ γκαρντ
Τζίμμυ Κορίνης
Τηλεοπτικές Σειρές (συγγραφέας/σκηνοθέτης)
Ως σεναριογράφος:
Πράσινη Γραμμή
Η Πράσινη Γραμμή χωρίζει από το 1964 τη Λευκωσία σε δύο μέρη, καθιστώντας την τη μόνη διαιρεμένη πρωτεύουσα στην Ευρώπη σήμερα. Από το 2003 η λεγόμενη "κυβέρνηση" των Τουρκοκυπρίων αποφάσισε να επιτρέψει τη διέλευσή της προς τα Κατεχόμενα και έχει ανοίξει ως τώρα πέντε σημεία διέλευσης. Για τη διέλευση απαιτείται επίδειξη διαβατηρίου, κάτι στο οποίο αντιδρούν πολλοί, θεωρώντας την επίδειξη διαβατηρίου στις τουρκοκυπριακές "αρχές" ως de facto αναγνώριση της εξουσίας τους.
Επεισόδια στην Πράσινη Γραμμή
thumb|Η στιγμή της δολοφονίας του Τάσου Ισαάκ. Στην Πράσινη Γραμμή σημειώνονται κατά καιρούς επεισόδια ανάμεσα σε Ελληνοκυπρίους και Τουρκοκυπρίους.
Στις 11 Αυγούστου 1996 Ελληνοκύπριοι διαδηλωτές μπήκαν παρά την απαγόρευση εισόδου στην Πράσινη Γραμμή. Ένας από αυτούς, ο Τάσος Ισαάκ, κατέπεσε στο έδαφος ενώ προσπαθούσε να επιστρέψει. Τουρκοκυπριακές αστυνομικές δυναμεις και διαδηλωτές τον βρήκαν και τον χτυπούσαν επί 15 λεπτά αφαιρώντας του τη ζωή.
Στις 14 Αυγούστου 1996, μία ομάδα από διαδηλωτές κατευθύνθηκε στο οδόφραγμα της Δερύνειας για να εναποθέσει στεφάνια και λουλούδια στο χώρο της δολοφονίας του Tάσου Ισαάκ. Εξελίχθηκαν επεισόδια με ομάδα «Γκρίζων Λύκων» και στη συνέχεια ένας εκ των διαδηλωτών, ο Σολωμός Σολωμού, πέρασε στη νεκρή ζώνη, ανέβηκε σε έναν ιστό για να κατεβάσει την τουρκική σημαία και δολοφονήθηκε από Τούρκους ελεύθερους σκοπευτές.
Σημειώσεις
Η «Τουρκική Δημοκρατία της Βορείου Κύπρου» αναγνωρίζεται μόνο από την Τουρκία.
Εξωτερικοί σύνδεσμοι
Κατηγορία:Κυπριακό πρόβλημα Κατηγορία:Γεωγραφία της Κύπρου Κατηγορία:Γεωγραφία της Τουρκικής Δημοκρατίας της Βόρειας Κύπρου Κατηγορία:Αποστρατιωτικοποιημένες ζώνες Κατηγορία:Διεθνή σύνορα
Νεαραί
Με τον όρο Νεαραί ή νέοι νόμοι (Novellae constitutiones) εννοείται το τέταρτο και τελευταίο τμήμα του νομοθετικού έργου του Ιουστινιανού το οποίο προανήγγειλε ο αυτοκράτορας στην εισαγωγική του διάταξη De emendatione codicis justiniani et secunda eius editione. Τα υπόλοιπα τμήματα του νομοθετικού του έργου ορίζονται ως εξής
Νεαρές
"... hoc a nobis et constituatur et in aliam congregationem referatur, quae novellarum nomine constitutionum significetur."
"... κανείς ας μην αμφιβάλλει ότι έτσι θα πράξουμε και θα ενσωματώσουμε τις νέες διατάξεις σε μια άλλη συλλογή με το όνομα Νεαραί."
Αν και με τον Πανδέκτη το όραμα του Ιουστινιανού για κωδικοποίηση του νόμου ολοκληρώθηκε, ωστόσο αυτό δε σήμανε και τον τερματισμό του νομοθετικού έργου, καθώς διαπιστώθηκε ότι οι κώδικες σε πολλά σημεία είχαν ήδη ξεπεραστεί. Με την nobis Constitutio Cordi est, στις 29 Δεκεμβρίου του 534 έγινε η δεύτερη έκδοση του σώματος των κωδίκων και επικυρώθηκε, αντικαθιστώντας κατά συνέπεια την προηγούμενη. Στην πραγματικότητα, ο Ιουστινιανός συνειδητοποίησε ότι ο νόμος είναι ένα ζωντανό κοινωνικό στοιχείο και όρισε ότι θα μπορούσαν να γίνουν αλλαγές και προσθήκες στο νόμο, αλλά μόνο με ρυθμίσεις που προέκυπταν από αυτοκρατορικά διατάγματα. Κατά τη διάρκεια της βασιλείας του εξέδωσε αρκετά τέτοια αυτοκρατορικά διατάγματα που ονομάζονται Νεαραί (Novellae constitutiones). Συνεπώς οι Νεαρές εξετάζονται ως το τέταρτο νομοθετικό έργο του Ιουστινιανού, αν και πολύ γρήγορα περιέπεσαν σε αχρηστία.
Οι Νεαρές αποτελούσαν το σημαντικότερο, πιθανότατα, έργο από αυτά που εκδόθηκαν για λογαριασμό του Ιουστινιάνειου δικαίου και ήταν το μόνο τμήμα του γράφτηκε στα Ελληνικά μιας και οι περισσότεροι υπήκοοι του ανατολικού τμήματος της Ρωμαϊκής Οικουμένης δεν ομιλούσαν τη λατινική γλώσσα.
Εξωτερικοί σύνδεσμοι
Κατηγορία:Βυζαντινό Δίκαιο Κατηγορία:Βυζαντινή γραμματεία
ΚΝ Τολέδο
Εξωτερικοί σύνδεσμοι
Κατηγορία:Ποδοσφαιρικές ομάδες Ισπανίας Κατηγορία:Ιδρύσεις ποδοσφαιρικών ομάδων το 1939 Κατηγορία:ΚΝ Τολέδο
Ρας Χαφούν
μικρογραφία|Η Χερσόνησος Χαφούν σε δορυφορική απεικόνιση του 1995. Το Ρας Χαφούν είναι το ανατολικότερο (δεξιότερο) σημείο της. Το Ρας Χαφούν ή Ακρωτήριο Χαφούν (σομ. Ras Xaafuun, αραβ. رأس حـافـون, ιταλ. Capo Hafun) είναι υψηλό βραχώδες ακρωτήριο στο βορειοανατολικό «κρατίδιο» (γκομπόλ) Μπάρι της Σομαλίας. Ως το άκρο μικρής χερσονήσου που εισχωρεί στον Ινδικό Ωκεανό, το Ρας Χαφούν είναι το ανατολικότερο σημείο όλης της ηπειρωτικής Αφρικής, με γεωγραφικές συντεταγμένες 10°26′37″ Βόρειο πλάτος και 51°24′54″ Ανατολικό μήκος. Το ακρωτήριο απέχει 154 χιλιόμετρα (83 ναυτικά μίλια) από το Ακρωτήριο Γκουαρνταφούι, τη «μύτη» του γνωστού «Κέρατος της Αφρικής», για την οποία πολλοί νομίζουν λανθασμένα ότι είναι το ανατολικότερο σημείο της ηπείρου (πρβλ. την αντίστοιχη σύγχυση μεταξύ του Ακρωτηρίου της Καλής Ελπίδος και του Ακρωτηρίου Αγκούλιας ως νοτιότερου σημείου της Αφρικής).
Η μικρή χερσόνησος του ακρωτηρίου ενώνεται με την υπόλοιπη ήπειρο στον οικισμό Φόαρ, με μια γλώσσα άμμου μήκους άνω των 20 χιλιομέτρων και πλάτους 1 έως 3 χιλιομέτρων, η οποία κατά τόπους υψώνεται μόλις τρία μέτρα πάνω από τη μέση στάθμη της θάλασσας, οπότε με μια μικρή άνοδο της στάθμης της θάλασσας η χερσόνησος θα μετατραπεί σε νησί και το Ακρωτήριο Γκουαρνταφούι μπορεί να καταστεί έτσι πράγματι το ανατολικότερο σημείο της ηπειρωτικής Αφρικής. Η ομώνυμη κωμόπολη Χαφούν, η Οπώνη των αρχαίων Ελλήνων, βρίσκεται στο νότιο μέρος της χερσονήσου, δυτικά της γλώσσας άμμου.
Το Ακρωτήριο Χαφούν και ο παράλληλός του διαχωρίζουν τον λεγόμενο Διέκπλου του Γκουαρνταφούι στα βόρειά του από τη Θάλασσα της Σομαλίας στα νότια.
Εξωτερικοί σύνδεσμοι
Κατηγορία:Γεωγραφία της Σομαλίας Κατηγορία:Ακραία σημεία της Αφρικής
Φύσκα Κιλκίς
Η Φύσκα είναι χωριό του νομού Κιλκίς. Ανήκει στο δημοτικό διαμέρισμα Φύσκας της Δημοτικής Ενότητας Κρουσσίων του δήμου Κιλκίς και στην απογραφή του 2011 είχε 152 κατοίκους.
Το παλιό όνομα του χωριού είναι Πλανίτσα, καθώς μετονομάστηκε το Φεβρουάριο του 1926. Η Φύσκα κείται στη δυτική όχθη του Γαλλικού ποταμού.
Ιστορία
Η πόλη Φύσκα πρωταρχικά παρουσιάζεται από το Θουκυδίδη, καθώς εξιστορεί την εξάπλωση των Μακεδόνων. Μέρος, μας λέγει, των Εορδών, όταν διώχτηκαν από τους Μακεδόνες κατοίκησαν γύρω από την Φύσκα, που βρισκόταν μεταξύ του Αξιού και του Στρυμόνα. Αναφέρεται ακόμη από τον Κλαύδιο Πτολεμαίο ως πόλη της Μυγδονίας με τη Βαίρο, Τέρπυλλο, Ξυλόπολη κλπ. Μάλιστα δίδεται και σχετικό στίγμα, το οποίο είναι παραπλήσιο με την αρχαία Ξυλόπολη. Ίσως αυτό να δηλώνει πως ήταν στους πρόποδες των Κρουσσίων, όπως ήταν η αναφερόμενη πόλη. Θα μπορούσε κανείς να την υπολογίσει στο σημερινό αρχαιολογικό χώρο στο χωριό Παλατιανό Κιλκίς.
Η Φύσκα είναι μια πόλη που έχει παρουσία αλλά και άνθιση ακόμη και στη ρωμαϊκή αρχαιότητα. Η συνεχής παρουσία της υποδηλώνει τη δραστηριότητα και δύναμή της μέσα στους αιώνες. Αργότερα φαίνεται ως θρησκευτική (χριστιανική) πόλη στα λατινικά ιαμβικά εμβατήρια του αρχαίου Ευαγγελίου και αναφέρεται με άλλες μακεδονικές πόλεις της εποχής των πρώτων χριστιανικών αιώνων. Σε ιστορικό λεξικό, αναφέρεται ως πόλη της Κρηστωνίας βορειοδυτικά της αρχαίας Τερπύλλου. Η αρχαία αυτή πόλη παρουσιάζεται και με την ονομασία Φύσκαι. Προέρχεται από τη λέξη "φύσκη", που σημαίνει γαστήρ (κοιλιά), κοίλωμα δηλαδή κατ’ επέκταση οπή, στοά, δηλαδή Φύσκαι = στοές, κοιλώματα στη γη.
Μια τέτοια περιοχή είναι αυτή του αρχαιολογικού χώρου του Παλατιανού, που η γύρω περιοχή είναι γεμάτη από στοές εξόρυξης μεταλλευμάτων. Η περιοχή άλλωστε αυτή είναι γνωστή από τα αρχαιότατα χρόνια για τα πολύτιμα μέταλλα που κρύβει στα εδάφη της. Αν η μικρή αρχαία πόλη του Παλατιανού δεν είναι το Ίωρον, υπάρχει μεγάλη πιθανότητα να είναι η αρχαία πόλη Φύσκαι.
Κατά την περίοδο της τουρκοκρατίας κατοικούνταν από χριστιανούς και Οθωμανούς. Παρά την ίδρυση της Βουλγαρικής εξαρχίας το 1870 οι χριστιανοί κάτοικοι της Πλάνιτσας παρέμειναν πιστοί στο πατριαρχείο Κωνσταντινουπόλεως. Το 1880, με την εγκατάσταση του Βούλγαρου ουνίτη επισκόπου στο Κιλκίς, Νείλου Ισβόρωφ (το 1879), οι κάτοικοι του χωριού ασπάστηκαν την Ουνία. Μέσω της Ουνίας, μετά το 1887, οι Πλανιτσιώτες προσχώρησαν σταδιακά στη Βουλγαρική εκκλησία. Μετά την συνθήκη του Νεϊγύ, το 1919, και το Πρωτόκολλο Πολίτη-Καλφώφ του 1924 οι κάτοικοι αποχώρησαν στη Βουλγαρία.
Κατασκηνώσεις Φύσκας
Κοντά στη Φύσκα, σε μια έκταση 20 στρεμμάτων, λειτούργησαν στα μέσα της δεκαετίας του 1950 μαθητικές κατασκηνώσεις μέχρι το 1974, οπότε και έκλεισαν. Βρίσκονται νοτιοδυτικά της λίμνης Κερκίνης, στα όρια του νομού Κιλκίς με το νομό Σερρών. Απέχουν 26 χλμ. ΒΔ. της πόλης του Κιλκίς και 77 χλμ. Β.-ΒΔ. της Θεσσαλονίκης. Οι Κατασκηνώσεις από το 1961 να απογράφονται ως ξεχωριστός οικισμός. .
Παραπομπές
Κατηγορία:Χωριά του νομού Κιλκίς Κατηγορία:Πόλεις της αρχαίας Μακεδονίας Κατηγορία:Δήμος Κιλκίς
Πανεπιστήμιο Frederick
Το Πανεπιστήμιο Frederick είναι ένα από τα εκπαιδευτικά ιδρύματα της Κύπρου με περισσότερους από 3,500 φοιτητές. Tο Πανεπιστήμιο Frederick αναγνωρίστηκε επίσημα ως πανεπιστήμιο το 2007, ωστόσο έχει μακρά ιστορία στην τριτοβάθμια εκπαίδευση αφού ο οργανισμός ιδρύθηκε από το 1965 ως Τεχνική και Οικονομική Σχολή Λευκωσίας. Από το 1975 προσφέρει προγράμματα τριτοβάθμιας εκπαίδευσης ως Ινστιτούτο Τεχνολογίας Frederick (FIT). Προσφέρει ένα ευρύ φάσμα σπουδών διπλωμάτων, πτυχίων και μεταπτυχιακών σπουδών στους τομείς της επιστήμης, της μηχανικής, των επιχειρήσεων, του τουρισμού, των τεχνών, των μέσων ενημέρωσης και της εκπαίδευσης. Ως κολλέγιο τριτοβάθμιας εκπαίδευσης, είχε καθιερώσει συνεργασίες με διάφορα πανεπιστήμια του Ηνωμένου Βασιλείου (Bristol, Sunderland) για να προσφέρουν από κοινού, διετή προγράμματα σπουδών και μεταπτυχιακά. Το Ινστιτούτο Τεχνολογίας Frederick (FIT) είναι ένα ενεργητικό και ζωντανό ανώτατο εκπαιδευτικό ίδρυμα. Μεταξύ άλλων, είναι εγγεγραμμένο στο Υπουργείο Παιδείας και Πολιτισμού της Κύπρου. Σημαντικός σταθμός στην πορεία του Ινστιτούτου (FIT) ήταν οι κρατικές αξιολογήσεις μέσω του Συμβουλίου Εκπαιδευτικής Αξιολόγησης- Πιστοποίησης (ΣΕΚΑΠ) όπου συνολικά 37 προγράμματά του αξιολογήθηκαν και πιστοποιήθηκαν. Αποστολή του Πανεπιστημίου Frederick είναι η παροχή ευκαιριών μάθησης μέσω της διδασκαλίας και της έρευνας στους τομείς της επιστήμης, της τεχνολογίας, των γραμμάτων και των τεχνών, καθώς και η γενικότερη προσφορά στο κοινωνικό σύνολο. Η εκπαίδευση που προσφέρει είναι υψηλού ποιοτικού επιπέδου και οδηγεί σε αναγνωρισμένα προσόντα, που εξασφαλίζουν στους αποφοίτους του επιστημονική και επαγγελματική σταδιοδρομία, κινητικότητα και ανταγωνιστικότητα, στην Κύπρο και στο εξωτερικό. Στο Πανεπιστήμιο Frederick καλλιεργείται, μεταδίδεται και εφαρμόζεται η διεπιστημονική ανταλλαγή γνώσεων. Το Πανεπιστήμιο Frederick οδηγεί σε απόκτηση αναγνωρισμένων τίτλων σπουδών, που εξασφαλίζουν στους αποφοίτους του επιστημονική και επαγγελματική σταδιοδρομία, κινητικότητα και ανταγωνιστικότητα, στην Κύπρο και στο εξωτερικό. Οι επίσημες γλώσσες διδασκαλίας είναι η Ελληνική και η Αγγλική. Οι Σχολές που λειτουργούν, καλύπτουν σχεδόν όλο το εύρος της εκπαίδευσης και προσφέρουν προγράμματα σε πτυχιακό, μεταπτυχιακό και διδακτορικό επίπεδο οργανωμένες  σε Τμήματα. Στο Πανεπιστήμιο λειτουργούν Τμήματα  που είναι υπεύθυνα για την προσφορά των διαφόρων προγραμμάτων σπουδών του Πανεπιστημίου ενώ παράλληλα παρέχονται  διατμηματικά και διασχολικά προγράμματα.
Στα Τμήματα υπηρετούν τα μέλη του ακαδημαϊκού προσωπικού του Πανεπιστημίου. Το ακαδημαϊκό προσωπικό απαρτίζεται από επιστήμονες που επέτυχαν σε Ελληνικά και Ευρωπαικά Πανεπιστήμια-όπως επίσης σε Αμερικανικά  και άλλων χωρών Πανεπιστημιακά ιδρύματα με πολυετή διδακτική πείρα και πλούσιο ερευνητικό έργο. Η έδρα του βρίσκεται στη Λευκωσία  δηλαδή την πρωτέυουσα της Κυπριακής Δημοκρατίας.Το Πανεπιστήμιο διαθέτει ένα παράρτημα ακόμα στη Λεμεσό στο οποίο λειτουργούν ορισμένες Σχολές και Τμήματα.
Το Πανεπιστήμιο Frederick, ύστερα από την υποβολή σχετικής αίτησης και  ενδελεχή αξιολόγηση, αναγνωρίστηκε ως Ομοταγές Ίδρυμα προς τα ελληνικά  ΑΕΙ  από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) που βρίσκεται στην  Ελλάδα.
Επιπλέον, το Πανεπιστήμιο Frederick εγκαινίασε  πρόσφατα  στην Αθήνα Γραφείο Εξυπηρέτησης για την καλύτερη ενημέρωση και κατατόπιση των ενδιαφερόμενων Ελλήνων  φοιτητών.
Σχολές, Τμήματα και Προγράμματα Σπουδών
Το Πανεπιστήμιο Frederick παρέχει προγράμματα σπουδών σε πτυχιακό και μεταπτυχιακό επίπεδο καθώς και μια σειρά από εξ αποστάσεως προγράμματα (distance).
Σχολή Τεχνών, Επικοινωνίας και Πολιτισμικών Σπουδών
Πτυχίο Δημοσιογραφίας
Πτυχίο Γραφικών Τεχνών και Διαφημιστικού Σχεδίου
Πυχίο Σχεδιασμού Εσωτερικών Χώρων
Πτυχίο Σχεδιασμού Μόδας και Εικόνας
Πτυχίο Οπτικοακουστικής Επικοινωνίας
Μεταπτυχιακό Μέσα Επικοινωνίας και Δημοσιογραφία στην Κοινωνία της Πληροφορίας
-ΜΜΕ, Δημοσιογραφία και Εκπαίδευση
-Δημοσιογραφία και ΜΜΕ σε Περίοδο Κρίσεων
Μεταπτυχιακό Καλών Τεχνών: Σύγχρονες Εικαστικές Προσεγγίσεις
Μεταπτυχιακό Εφαρμοσμένες Τέχνες
-Εφαρμοσμένος Σχεδιασμός
-Σχεδιασμός Οπτικής Επικοινωνίας
Μεταπτυχιακό Διεθνείς Σπουδές*
-Διαχείρηση Κρίσεων και Επίλυση Διενέξεων
-Στρατηγική
-Ενεργειακή Ασφάλεια και Διεθνής Πολιτική Οικονομία.
*Νέο διαπανεπιστημιακό πρόγραμμα σπουδών σε συνεργασία με το Πάντειο Πανεπιστήμιο
Πολυτεχνική Σχολή
Δίπλωμα Αρχιτέκτονα Μηχανικού (πενταετές δίπλωμα)
Πτυχίο Αρχιτεκτονικής (τετραετές πτυχίο)
Πτυχίο Ηλεκτρολόγου Μηχανικού
-Ανανεώσιμες Πηγές Ενέργειας και Αειφόρα Ενεργειακά Συστήματα
-Γενική Κατεύθυνση Ηλεκτρολόγου Μηχανικού
Πτυχίο Μηχανολόγου Μηχανικού
-Μηχανική Υδρογονανθράκων
-Γενική Κατεύθυνση Μηχανολόγου Μηχανικού
Πτυχίο Μηχανολόγου Μηχανικού Οχημάτων
Πτυχίο Πολιτικού Μηχανικού
-Γεωτεχνική Πετρελαίου
-Αειφόρο Δομημένο Περιβάλλον
-Γενική Κατεύθυνση Πολιτικού Μηχανικού
Πτυχίο Επιμετρητή Ποσοτήτων
Πτυχίο Πληροφορικής
Πτυχίο Μηχανικού Ηλεκτρονικών Υπολογιστών
Μεταπτυχιακό Engineering Management
-Διαχείρηση Υδρογονανθράκων και Ενέργειας
-Γενική Κατεύθυνση
Μεταπτυχιακό Πληροφορική, Έξυπνα Συστήματα και Συστήματα Διαδικτύου
Μεταπτυχιακό Αειφόρα Ενεργειακά Συστήματα
Μεταπτυχιακό Δομοστατικής Μηχανικής
Μεταπτυχιακό Ηλεκτρολόγου Μηχανικού
-Συστήματα Ισχύος
-Συστήματα Τηλεπικοινωνιών
-Συστήματα Ελέγχου
Μεταπτυχιακό Διασφάλιση Ποιότητας
Μεταπτυχιακό Σχεδιασμός, Κατασκευαστική Τεχνολογία και Συγκολλήσεις
-Σχεδιασμός και Κατασκευαστική Τεχνολογία
Μεταπτυχιακό Μηχανικής Υδρογονανθράκων και Υπεράκτιων Κατασκευών
-Υπεράκτιες Κατασκευές
-Μηχανική Πετρελαίων
Μεταπτυχιακό Συντήρηση και Αποκατάσταση Ιστορικών Κατασκευών και Μνημείων
-Πολιτική Μηχανική
Διδακτορικό Ηλεκτρολόγου Μηχανικού
Διδακτορικό Πολιτικού Μηχανικού
Διδακτορικό Πληροφορικής
Διδακτορικό Μηχανικοού Ηλεκτρονικών Υπολογιστών
Σχολή Επιστημών Αγωγής και Κοινωνικών Επιστημών
Πτυχίο Δημοτικής Εκπαίδευσης
Πτυχίο Προδημοτικής Εκπαίδευσης
Πτυχίο Κοινωνικής Εργασίας
Μεταπτυχιακό Κοινωνική Εργασία και Κοινωνική Διοίκηση
-Κλινική Κοινωνική Εργασία με Οικογένειες, Παιδιά και Εφήβους
-Κοινοτική Ανάπτυξη και Κοινωνική Διοίκηση
Μεταπτυχιακό Αναλυτικά Προγράμματα και Διδασκαλία
-Εκπαιδευτική Τεχνολογία
-Ηγεσία για Διδασκαλία
-Γλώσσα και Λογοτεχνία
Μεταπτυχιακό Εκπαίδευση για το Περιβάλλον και την Αειφόρο Ανάπτυξη
Μεταπτυχιακό Αγωγή και Προαγωγή της Υγείας
Μεταπτυχιακό Συμβουλευτική και Επαγγελματική Καθοδήγηση
-Επαγγελματική Καθοδήγηση
-Συμβουλευτική Παιδιών και Νέων με Κοινωνικά Προβλήματα
Μεταπτυχιακό Ειδική Εκπαίδευση
Μεταπτυχιακό Διοίκηση Σχολικών Μονάδων
Μεταπτυχιακό Τεχνολογίες Πληροφορικής και Επικοινωνιών (ΤΠΕ) στην Εκπαίδευση για την Αειφόρο Ανάπτυξη
Μεταπτυχιακό Διασφάλιση Ποιότητας
Διδακτορικό Κοινωνική Εργασία
Διδακτορικό Επιστήμες της Αγωγής
Διδακτορικό Περιβαλλοντική Αγωγή
Σχολή Επιστημών Υγείας
Πτυχίο Φαρμακευτικής (πέντε χρόνια)
Πτυχίο Γενικής Νοσηλευτικής
Μεταπτυχιακό Κλινικής Φαρμακευτικής
Μεταπτυχιακό στη Διοίκηση Υπηρεσιών και Μονάδων Υγείας
Μεταπτυχιακό Κοινοτικής Φροντίδας Υγείας
-Οικογενειακή Φροντίδα Υγείας
-Πρόληψη και Φροντίδα Τραυμάτων
Διδακτορικό Διοίκηση Υπηρεσιών και Μονάδων Υγείας
Σχολή Νομικής και Διοίκησης Επιχειρήσεων
Πτυχίο Λογιστική και Χρηματοοικονομικά
Πτυχίο Διοίκηση Επιχειρήσεων
-Λογιστική
-Μάρκετινγκ
-Οικονομικά
-Χρηματοοικονομικά
-Οργάνωση και Διοίκηση
Πτυχίο Μάρκετινγκ με Ψηφιακές Τεχνολογίες
Πτυχίο Νομικής
Μεταπτυχιακό Διοίκηση Επιχειρήσεων
-Καινοτομία και Επιχειρηματικότητα
-Στρατηγικό Μάρκετινγκ
-Δημόσια Διοίκηση
Μεταπτυχιακό Διεθνές Εμπόριο και Ναυτιλιακή Διοίκηση
Μεταπτυχιακό Διοίκηση Υπηρεσιών και Μονάδων Υγείας
Μεταπτυχιακό Engineering Management
Διδακτορικό Διοίκηση
Εξ Αποστάσεως Προγράμματα
Πτυχίο Διοίκηση Επιχειρήσεων
Μεταπτυχιακό Διοίκηση Επιχειρήσεων
-Καινοτομία και Επιχειρηματικότητα
-Στρατηγικό Μάρκετινγκ
-Δημόσια Διοίκηση*